
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 544 

12 Ιουλίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αποζημίωσης του Προέδρου, μελών, ειση¬ 
γητή και Γραμματέα της Κτηματικής Εταιρείας του 

Δημοσίου (Κ.Ε.Δ.). 1 

Εξαίρεση τουριστικών και ταξιδιωτικών γραφείων από 


τη χρήση φορολογικών ταμειακών μηχανών . 2 

Τροποποίηση της Α3Β/Φ.15/οικ. 2838/2.3.90 από¬ 
φασης «περί χορηγήσεως δωρεάν ιατροφαρμακευ¬ 
τικής και νοσοκομειακής περίθαλψης σε Βορειοη¬ 
πειρώτες, Αλβανούς υπηκόους, που καταφεύγουν 

στην Ελληνική Επικράτεια . 3 

Τροποποίηση της Δ1α/16706/15.5.1991 (ΦΕΚ 367/ 
1991 τ.Β') αποφάσεως Υπουργού Υγείας, Πρόνοιας 

και Κοιν. Ασφαλίσεων . 4 

Αύξηση του εφάπαξ βοηθήματος που χορηγεί το Τα¬ 
μείο Προνοίας Ορθοδόξου Εφημεριακού Κλήρου 

Ελλάδος (ΤΑΚΕ) στους ασφαλισμένους του . 5 

Τροποποίηση της παρ. 1 του άρθρου 14 του οργανι¬ 
σμού του Ταμείου Ασφαλίσεως Συμβολαιογράφων 

και αύξηση του βοηθήματος αυτού . 6 

Μεταβίβαση αρμοδιοτήτων στον Αντιπρόεδρο της Διοι- 
κούσας Επιτροπής του Ιονίου Πανεπιστημίου .... 7 
Έγκριση ανάθεσης έργου σε εκατόν ογδόντα έξι (186) 
καθηγητές και βοηθούς καθηγητών από τις Σχολές 

Ξεναγών του ΕΟΤ. 8 

Άρση άδειας ίδρυσης και λειτουργίας της Μουσικής 

Σχολής «ΘΟΡΙΚΟΝ» . 9 

Χορήγηση άδειας ίδρυσης και λειτουργίας Ωδείου, στη 

Δήμητρα Ραζή .10 

Ανασυγκρότηση Επιτροπής επανεξέτασης αναπήρων 
αγωνιστών Εθνικής Αντίστασης και Εμφυλίων συ¬ 
γκρούσεων .11 

Τροποποίηση της συστατικής πράξης Σχολικής Επιτρο¬ 
πής Δημοτικού Σχολείου και Νηπιαγωγείου κοινότη¬ 
τας Νιάτων Ν. Λακωνίας .12 

Έγκριση της τροποποίησης του Οργανισμού Εσωτερι¬ 
κής Υπηρεσίας του Δήμου Άμφισσας Ν. Φωκί¬ 
δας .13 

Χορήγηση άδειας κυκλοφορίας νέας μορφής (κόκκοι) 
του κτηνιατρικού φαρμακευτικού προϊόντος ΤΑϋΑ- 
ΜΟΧ .14 


Χορήγηση άδειας κυκλοφορίας του φαρμακευτικού 
ιδιοσκευάσματος 0ΜΝΙ30ΑΝ.15 

Χορήγηση άδειας κυκλοφορίας του φαρμακευτικού 
ιδιοσκευάσματος ΗΕΟΟΤΒΙΝ .16 

Χορήγηση άδειας κυκλοφορίας του φαρμακευτικού 
ιδιοσκευάσματος ΡΙΙΕΜΟΖΥΜΕ.17 

ορήγηση άδειας κυκλοφορίας του φαρμακευτικού ιδιο¬ 
σκευάσματος ϋΕΗΜΑΤΟΡ .18 

Χορήγηση άδειας κυκλοφορίας του φαρμακευτικού 
σκευάσματος ΝΑΒΡΟΧΕΝ/ΝΑΡΡ .19 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΟΙΚ. 2045004/4848/0022/ (1) 

Καθορισμός αποζημίωσης του Προέδρου, μελών, ειση¬ 
γητή και Γ ραμματέα της Κτηματικής Εταιρείας του Δη¬ 
μοσίου (Κ.Ε.Δ.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 8 του άρθρου 27 του 
Ν. 2166/93 (ΦΕΚ 137 Α ). 

2. Την εξαιρετική απασχόληση των μελών της Κτηματι¬ 
κής Εταιρείας του Δημοσίου. 

3. Την αυξημένη απασχόληση του Προέδρου του Δ.Σ. 
της Κ.Ε.Δ. 

4. Το γεγονός ότι από την παρούσα απόφαση δεν επιβα¬ 
ρύνεται ο Κρατικός Προϋπολογισμός, αλλά ο προϋπολογι¬ 
σμός της Κ.Ε.Δ., αποφασίζει: 

1. Καθορίζει τη μηνιαία αποζημίωση του Προέδρου του 
Δ.Σ. στο ποσό των πεντακοσίων είκοσι πέντε χιλιάδων 
(525.000) δρχ. 

2. Καθορίζει την αποζημίωση παράστασης για τις Συνε¬ 
δριάσεις του Δ.Σ. της Κ.Ε.Δ., και μέχρι τέσσερις (4) συνε¬ 
δριάσεις το μήνα, ως εξής: 

α) Στον Πρόεδρο, τα Μέλη του Δ.Σ. και στί>ν Εισηγητή 
Γενικό Δ/ντή 20.000 δρχ. κατά συνεδρίαση. 

β) Στη Γραμματέα του Δ.Σ. το ποσό των 14.000 δρχ., 
κατά συνεδρίαση. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα να δημοσιευθεϊ στην Εφημερίδα της Κυβερ- 
νήσεως. 

Αθήνα, 8 Ιουλίου 1994 

Ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 
-»- 

Αριθ. 1076243/528/0015 (2) 

Εξαίρεση τουριστικών και ταξιδιωτικών γραφείων από τη 
χρήση φορολογικών ταμειακών μηχανών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 2 του άρθρου 1 του Ν. 
1809/1988 «Καθιέρωση ταμειακών μηχανών και άλλες 
διατάξεις» (ΦΕΚ Α' 22), όπως ισχύουν. 

2. Τις διατάξεις των Α.Υ.Ο. 1128942/ΠΟΛ. 1284/ 

29.12.1989 (ΦΕΚ Β' 38), 1006568/ΠΟΛ. 1014/ 

18.1.1991 (ΦΕΚ Β’ 66) και 1129159/1059/ΠΟΛ. 1279/. 
15.12.1992 με τις οποίες καθιερώθηκε η υποχρέωση 
χρησιμοποίησης ταμειακών μηχανών του Ν. 1809/1988 
από τους επιτηδευματίες σε ολόκληρη την Επικράτεια 
σταδιακά κατά τα έτη 1990, 1991, 1992 και 1993. 

3. Τις διατάξεις των υποπεριπτώσεων γδ' και γη' της πε¬ 
ρίπτωσης γ' και της περίπτωσης δ' του άρθρου 38 του 
Κ.Β.Σ. (Π.Δ. 186/1992 ΦΕΚ Α' 84). 

4. Την 1026431 /268/0006Α72.3.94 (ΦΕΚ 154 Β') 
κοινή απόφαση του Πρωθυπουργού και του Υπουργού Οι¬ 
κονομικών, για ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών. 

5. Τις διατάξεις της Α.Υ.Ο. 1023652/170/ΠΟΛ. 1076/ 
28.3.1993 με τις οποίες μετατέθηκε ο χρόνος έναρξης 
υποχρεωτικής χρήσης φορολογικών ταμειακών μηχανών 
(φ.τ.μ.) για τα τουριστικά - ταξειδιωτικά γραφεία την 
1.7.1994. 

6. Τις διατάξεις της παρ. 12 του άρθρου 43 του Ν. 
2214/94 με τις οποίες καθιερώθηκε, για την καλύτερη 
παρακολούθηση και εμφάνιση των συναλλαγών των τουρι¬ 
στικών γραφείων, δελτίο κίνησης τουριστικών λεωφο¬ 
ρείων, από 1.7.1994 το οποίο θα εκδίδεται σε κάθε εκ¬ 
δρομή ή απλή μεταφορά προσώπων. 

7. Τις ιδιαιτερότητες, την πολυμορφία, τη διεθνή δια- 
πλοκότητα των συναλλαγών των τουριστικών - ταξειδιωτι- 
κών γραφείων και τα αιτήματα των ενδιαφερομένων. 

8. Ότι από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Παρέχουμε τη δυνατότητα μη χρησιμοποίησης φορο¬ 
λογικής ταμειακής μηχανής του Ν. 1809/1988, για την έκ¬ 
δοση των αποδείξεων παροχής υπηρεσιών από τα τουρι¬ 
στικά - ταξειδιωτικά γραφεία της χώρας, τα οποία θα συ- 
νεχίσουν να εκδίδουν θεωρημένες αποδείξεις παροχής 
υπηρεσιών σύμφωνα με τις διατάξεις του Κ.Β.Σ. (Π.Δ. 
186/92 ΦΕΚ Α' 84). 

2. Οσα τουριστικά ή ταξειδιωτικά γραφεί εκτός από τη 
συγκεκριμένη δραστηριότητα της παροχής υπηρεσιών, 
όπου παρέχεται η δυνατότητα να μη χρησιμοποιούν φ.τ.μ., 
έχουν και άλλη δραστηριότητα πώλησης αγαθών, για την 
οποία υπάρχει η υποχρέωση χρήσης φ.τ.μ., υποχρεούνται 
τουλάχιστον για τη δραστηριότητα αυτή να εκδίδουν τις 
αποδείξεις λιανικής πώλησης με τη χρήση φορολογικής 
ταμειακής μηχανής. 


Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 30 Ιουνίου 1994 

Ο ΥΦΥΠΟΥΡΓΟΣ 

ΔΗΜ. ΓΕΩΡΓΑΚΟΠΟΥΛΟΣ 
-♦- 

Αριθ. Υ4Α/ΟΙΚ. 5682 (3) 

Τροποποίηση της Α3Β/Φ. 15/οικ. 2838/2.3.90 απόφασης 
«περί χορηγήσεως δωρεάν ιατροφαρμακευτικής και 
νοσοκομειακής περίθαλψης σε Βορειοηπειρώτες, Αλ¬ 
βανούς υπηκόους, που καταφεύγουν στην Ελληνική 
Επικράτεια. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθ. 44 του Ν. 2082/92. 

2. Την ανάγκη παροχής βιβλιαρίου ανασφαλίστου στους 
Βορειοηπειρώτες. 

3. Από τις διατάξεις της απόφασης αυτής δεν προκαλεί- 
ται δαπάνη εις βάρος του κρατικού προϋπολογισμού, απο¬ 
φασίζουμε: 

Τροποποιούμε την αριθ. Α3Β/Φ.15/οικ. 2838/2.3.91 
απόφαση «περί χορηγήσεως δωρεάν ιατροφαρμακευτικής 
και νοσοκομειακής περίθαλψης σε Βορειοηπειρώτες, Αλ¬ 
βανούς υπηκόους, που καταφεύγουν στην Ελληνική Επι¬ 
κράτεια» ως προς το σημείο παροχής της περίθαλψης και 
ορίζουμε ότι εφεξής στους Βορειοηπειρώτες, Αλβανούς 
υπηκόους, θα χορηγείται βιβλιάριο ανασφαλίστου σύμ¬ 
φωνα με την Α3γ/Φ.15/9336/21.5.86 εγκύκλιο. 

Για την έκδοση του βιβλιαρίου θα υποβάλλονται στην 
αρμόδια Δ/νση Υγείας της Νομαρχίας της περιοχής της 
οποίας διαμένουν οι ενδιαφερόμενοι, εκτός από τα ανα- 
φερόμενα στην παρ. 3.1. της προαναφερόμενης εγκυ¬ 
κλίου δικαιολογητικά, βεβαίωση οικείας Αστυνομικής ή 
άλλης Δημόσιας αρχής από την οποία θα αποδεικνύεται η 
ιδιότητά τους. 

Η ισχύς της απόφασης αυτής θα αρχίσει από τη δημο¬ 
σίευσή της στην Εφημερίδα της Κυβερνήσεως. 

Η παρούσα να δημοσιευθεϊ στην Εφημερίδα της Κυβερ¬ 
νήσεως. 

Αθήνα, 10 Ιουνίου 1994 

Ο ΥΠΟΥΡΓΟΣ 

ΔΗΜ. ΚΡΕΜΑΣΤΙΝΟΣ 
-♦- 

Αρι θ. ΔΥ1 α/26369 (4) 

Τροποποίηση της Δ1α/16706/15.5.1991 (ΦΕΚ 367/ 
1991 τ.Β') αποφάσεως Υπουργού Υγείας, Πρόνοιας 
και Κοιν. Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Ν.Δ. 2592/1953. 

β. Του Ν. 1397/1983. 

γ. Του άρθρου 6 του Ν. 1278/1982. 

2. Την απόφασή μας Α3β/6537/23.5.1984 (ΦΕΚ 328/ 
1984 τ.Β'), όπως τροποποιήθηκε μεταγενέστερα. 

3. Την απόφασή μας Δ1α/16706/15.5.1991 (ΦΕΚ 
367/1991 τ.Β'). 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5069 


4. Το αριθ. 510/30.6.1994 έγγραφο του Πανελληνίου 
Ιατρικού Συλλόγου. 

5. Την από 4.2.1994 παραίτηση του Δημητρίου Στάθη, 
αποφασίζουμε: 

Τροποποιούμε την αριθ. Δ1α/16706/15.5.1991 (ΦΕΚ 
367/1991 τ.Β') απόφασή μας και διορίζουμε Πρόεδρο του 
4ου Συμβουλίου Κρίσεως και Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων, που 
εδρεύει στο Περιφερειακό Γενικό Νοσοκομείο Αττικής 
ΚΑΤ, το Βασίλειο θούα, Ειδικό Ρευματολόγο, σε αντικα¬ 
τάσταση του Δημητρίου Στάθη, που παραιτήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 1994 

Ο ΥΠΟΥΡΓΟΣ 

ΔΗΜ. ΚΡΕΜΑΣΤΙΝΟΣ 

-♦- 

Αριθ. 216/1170 (5) 

Αύξηση του εφάπαξ βοηθήματος που χορηγεί το Ταμείο 
Προνοίας Ορθοδόξου Εφημεριακού Κλήρου Ελλάδος 
(ΤΑΚΕ) στους ασφαλισμένους του. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 
2084/92 (Α' 165). 

2. Τις διατάξεις των άρθρων 23 παρ. 1 οτοιχ. στ, 24 παρ. 
1 και 2 στοιχ. γ, 26 παρ. 1 και 27 παρ. 1 στοιχ. δ του Ν. 
1558/85 (Α’ 137). 

3. Τις διατάξεις του άρθρου 27 του Ν. 2081/92(Α' 154). 

4. Το γεγονός ότι η δαπάνη που προκαλεί η απόφαση 
αυτή βαρύνει τον προϋπολογισμό του Ταμείου Προνοίας 
Ορθοδόξου Εφημεριακού Κλήρου Ελλάδος (ΤΑΚΕ) για 
την οποία έχει εγγράφει πίστωση ύψους δρχ. 51.000.000 
με ΚΑΕ 0631. 

5. Τις διατάξεις του άρθρου 7 του Ν. 1275/82 (Α' 100). 

6. Την 1991/5.5.1994 απόφαση της Δ/νσης Τιμών και 
Εισοδημάτων και το αριθμ. 8139/28.2.1994 έγγραφο του 
Υπουργείου Εθνικής Οικονομίας. 

7. Την από 29.6.1993 οικονομική έκθεση της Δ/νσης 
Αναλογιστικών Μελετών της Γ.Γ.Κ.Α. 

8. Τη γνώμη του Δ.Σ. του Ταμείου Προνοίας Ορθοδόξου 
Εφημεριακού Κλήρου Ελλάδος που διατυπώθηκε κατά 
την 18η/11.4.1994 συνεδρίασή του. 

9. Την 2024/26.10.1993 κοινή απόφαση του Πρωθυ¬ 
πουργού και του Υπουργού Υγείας Πρόνοιας και Κοινωνι¬ 
κών Ασφαλίσεων, αποφασίζουμε: 

Το προβλεπόμενο από την Υπουργική απόφαση Φ.60/ 
οικ. 1429/27.7.1992 (Β' 561) εφάπαξ βοήθημα που χορη¬ 
γεί το Ταμείο Προνοίας Ορθοδόξου Εφημεριακού Κλήρου 
Ελλάδος (ΤΑΚΕ) στους ασφαλισμένους του, αυξάνεται 
κατά ποσοστό 5%. 

Η ισχύς της παρούσης αρχίζει από την ημερομηνία δη¬ 
μοσίευσής της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦- 

Αριθ. 136/1229 (6) 

Τροποποίηση της παρ. 1 του άρθρου 14 του οργανισμού 

του Ταμείου Ασφαλίσεως Συμβολαιογράφων και αύ¬ 
ξηση του βοηθήματος αυτού. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 3 του Ν.Δ/τος 1146/1926 
(Α' 62). 

2. Τις διατάξεις της παρ. 2 του άρθρου 66 του Ν. 
2084/92 (Α' 165). 

3. Τις διατάξεις των άρθρων έ3 παρ. 1 στοιχ. στ, 24 παρ. 
1 και 2 στοιχ. γ, 26 παρ. 1 και 27 παρ. 1 στοιχ. δ του Ν. 
1558/85 (Α’ 137). 

4. Τις διατάξεις του άρθρου 15 του Π.Δ/τος 213/1992 
(Α' 102). 

5. Τις διατάξεις του άρθρου 27 του Ν. 2081 /92 (Α' 154). 

6. Το γεγονός ότι η δαπάνη που προκαλεί η απόφαση 
αυτή βαρύνει τον προϋπολογισμό του Ταμείου Ασφαλί¬ 
σεως Συμβολαιογράφων για την οποία έχει εγγράφει πί¬ 
στωση ύψους δρχ. 51.000.000 με ΚΑΕ 0631. 

7. Τις διατάξεις του άρθρου 7 του Ν. 1275/82 (Α' 100). 

8. Την 1991/5.5.1994 απόφαση της Δ/νσης Τιμών και 
Εισοδημάτων και το αριθμ. 8139/28.2.1994 έγγραφο του 
Υπουργείου Εθνικής Οικονομίας. 

9. Την αναλογιστική μελέτη που συντάχθηκε βάσει του 
άρθρου 71 του Ν. 2084/92 το Μάιο του 1994 και την από 

17.5.1994 οικονομική έκθεση της Δ/νσης Αναλογιστικών 
Μελετών της Γ.Γ.Κ.Α. 

10. Τη γνώμη του Δ.Σ. του Ταμείου Ασφαλίσεως Συμβο¬ 
λαιογράφων που διατυπώθηκε κατά τις από 21.2.1994 και 

17.3.1994 συνεδριάσεις του. 

11. Τη γνώμη του Συμβουλίου Κοινωνικής Ασφάλισης 
που διατυπώθηκε κατά την 41 η/29.6.1994 συνεδρίασή 
του της ΚΖ' περιόδου. 

12. Την 2024/26.10.1993 κοινή απόφαση του Πρωθυ¬ 
πουργού και του Υπουργού Υγείας Πρόνοιας και Κοινωνι¬ 
κών Ασφαλίσεων, αποφασίζουμε: 

1. Η παρ. 1 του άρθρου 14 του οργανισμού του Ταμείου 
Ασφαλίσεως Συμβολαιογράφων, όπως ισχύει μετά την 
τροποποίησή της με τις Υ.Α. Φ. 136/1288/23.7.92 (Β' 
561) και 136/690/4.5.1994 (Β' 330), τροποποιείται ως 
εξής: 

<Ί. Το χορηγούμενο από το Ταμείο εφάπαξ βοήθημα 
στους ασφαλισμένους Συμβολαιογράφους ως και στους 
υπαλλήλους του Ταμείου και των Συμβολαιογραφικών 
Συλλόγων ή στα μέλη των οικογενειών τους σε περίπτωση 
θανάτου αυτών, ισούται με το γινόμενο του ποσού των 
εκατόν σαράντα χιλιάδων εννιακοσίων δώδε κα (140.912) 
δραχμών επί τον αριθμό των ετών ασφάλισής τους και μέ¬ 
χρι 35 έτη ασφάλισης, για κάθε δε έτος πέραν των 35, το 
προκύπτον βοήθημα αυξάνεται κατά 1/50 αυτού». 

2. Το παραπάνω βοήθημα προσαυξάνεται κατά ποσο¬ 
στό 5%. 

Η απόφαση αυτή η οποία ισχύει από 31.12.1993, να δη- 
μοσιευθεί στην Εφημερίδα της Κυβερνήσεως. 

Αθήνα, 7 Ιουλίου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦- 

Αριθ. Β1/342 (7) 

Μεταβίβαση αρμοδιοτήτων στον Αντιπρόεδρο της Διοι- 
κοϋσας Επιτροπής του Ιονίου Πανεπιστημίου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 5 παρ. 11 του Π.Δ/τος 83/ 
1984 «Ίδρυση Πανεπιστημίου Αιγαίου, Ιονίου Πανεπιστη¬ 
μίου και Πανεπιστημίου Θεσσαλίας» (ΦΕΚ 31 τ.Α'). 

2. Τις διατάξεις του άρθρου 29 Α του Ν. 1558/1985 
όπως αυτό προσετέθη με το άρθρο 27 του Ν. 2081/1992 
(Α' 154). 

3. Την κοινή απόφαση του Πρωθυπουργού και του Υπουρ¬ 
γού Εθνικής Παιδείας και θρησκευμάτων Η/11086/ 
4.11.1993 «Αρμοδιότητες Υφυπουργών ΥΠΕΠΘ» (ΦΕΚ 842 
τ.β·). 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του Ιονίου Πανεπιστημίου όπως προκύπτει απ’ το έγ¬ 
γραφο αριθ. 3065/13.6.1994, αποφασίζουμε: 

Εγκρίνουμε την απόφαση της Διοικούσας επιτροπής 
του Ιονίου Πανεπιστημίου που ελήφθη στη 14/31.5.1994 
συνεδρίαση και η οποία έχει ως εξής: 

«Η Διοικούσα Επιτροπή, αφού έλαβε υπόψη τις διατά¬ 
ξεις του άρθρου 5 Π.Δ. 83/1984 «Ίδρυση Πανεπιστημίου 
Αιγαίου, Ιονίου Πανεπιστημίου και Πανεπιστημίου Θεσσα¬ 
λίας», όπως ισχύουν σήμερα, και μετά την ανταλλαγή από¬ 
ψεων, ομόφωνα αποφασίζει και αναθέτει στον Αντιπρόε¬ 
δρο της Διοικούσας Επιτροπής, τις παρακάτω αρμοδιότη¬ 
τες: 

-Την εκπροσώπηση του Α.Ε.Ι. δικαστικώς και εξωδί- 
κως. 

- Να ζητά από οποιοδήποτε όργανο πληροφορίες για 
κάθε υπόθεση του Α.Ε.Ι. και να εξετάζει τα σχετικά έγ¬ 
γραφα. 

- Να συγκαλεί και προεδρεύει, χωρίς δικαίωμα ψήφου, 
οποιουδήποτε συλλογικού οργάνου, όταν αυτό παραλεί¬ 
πει παρανόμως να λάβει αποφάσεις. 

-Την υπογραφή εγγράφων που αφορούν: 

1. θέματα διοικητικής αποκατάστασης υπαλλήλων σε 
εφαρμογή ειδικής νομοθεσίας. 

2. Διοικητικές ενέργειες, σχετικές με τη συνταξιοδό- 
τηση του προσωπικού. 

3. Υπηρεσιακές μεταβολές (μονιμοποιήσεις, εξελίξεις 
κ.λπ.) μελών Ε.Ε.Π., Ε.Δ.Τ.Π. και Διοικητικού προσωπι¬ 
κού. 

4. Αναγνώριση Προϋπηρεσίας προσωπικού στο εσωτε¬ 
ρικό και εξωτερικό. 

5. Πράξεις χορηγήσεις επιδομάτων χρόνου υπηρεσίας, 
σπουδών και μισθολογικών κλιμακίων. 

6. Χορήγηση αδειών απουσίας (κανονικών, εκπαιδευτι¬ 
κών, άνευ αποδοχών, συνεδρίων, θερινών διακοπών, 
αναρρωτικών, κ.λπ.) Διδακτικού Ερευνητικού Προσωπι¬ 


κού, Ειδικού Εκπαιδευτικού Προσωπικού, κάθε άλλης κα¬ 
τηγορίας προσωπικού. 

7. Αδειες κατοχής Β' θέσης και παροχής υπηρεσιών 
στο Δημόσιο Τομέα, Διεθνείς Οργανισμούς κ.λπ. του Προ¬ 
σωπικού του Ιδρύματος. 

8. Μεταπτυχιακές σπουδές. 

9. Εγγραφές, μετεγγραφές φοιτητών, κατατάξεις πτυ- 
χιούχων και θέματα αλλοδαπών φοιτητών. 

10. Έκδοση, έγκριση και διανομή διδακτικών συγγραμ¬ 
μάτων. 

11. Προκηρύξεις και προσλήψεις πάσης φύσεως διοι¬ 
κητικού και τεχνικού προσωπικού. 

12. Ανανεώσεις συμβάσεων των Ε.Μ.Υ. 

13. Φοιτητική μέριμνα, εκπαιδευτικές εκδρομές και γε¬ 
νικά με φοιτητικά και εκπαιδευτικά θέματα. 

14. Δάνεια, υποτροφίες, συγγράμματα, και τυχόν τέλη 
εγγραφής. 

15. Ορισμός μελών Δ.Ε.Π. σε επιτροπές του ΔΙΚΑΤΣΑ 
και Δημοσίων Υπηρεσιών ή Ν.Π.Δ.Δ. ή Οργανισμών. 

16. Μετακίνηση εκτός έδρας του Διοικητικού και λοιπού 
προσωπικού και έγκριση σχετικής δαπάνης κινήσεως και 
αποζημιώσεως των μετακινουμένων. 

17. Διακηρύξεις μειοδοτικών ή πλειοδοτικών διαγωνι¬ 
σμών για προμήθειες, εργασίες, τεχνικά έργα, μισθώσεις, 
εκμισθώσεις κ.λπ. 

18. Περιλήψεις και εντολές δημοσίευσης στον τύπο των 
παραπάνω διαγωνισμών. 

19. Πράξεις συγκρότησης επιτροπών διενέργειας των 
παραπάνω διαγωνισμών. 

20. Συμβάσεις με προμηθευτές, αναδόχους εργασιών 
και τεχνικών έργων, μισθωτές και εκμισθωτές που συναλ¬ 
λάσσονται με το Α.Ε.Ι. 

21. Εντολές και λοιπά έγγραφα προς την Τράπεζα της 
Ελλάδος, σχετικά με το άνοιγμα ενεγγύων πιστώσεων και 
παράτασης ισχύος αυτών για προμήθειες οργάνων και λοι¬ 
πών ειδών, από το εξωτερικό. 

22. Εντολές προς την Τράπεζα της Ελλάδος για την κα¬ 
ταβολή προμήθειας αντιπροσώπων προμηθευτών του 
εξωτερικού. 

23. Αιτήσεις και λοιπά έγγραφα προς τις Τελωνειακές 
αρχές για τη χορήγηση ατέλειας και εκτελωνισμού εισαγο- 
μένων ειδών. 

24. Έγγραφα σχετικά με τη χορήγηση βεβαιώσεων περί 
μη εγχωρίου κατασκευής ειδών που εισάγονται, για τη χο¬ 
ρήγηση ατέλειας. 

25. Βεβαιώσεις αποδοχών του προσωπικού για την υπο¬ 
βολή δηλώσεων εισοδήματος στις Οικονομικές Εφο¬ 
ρίες. 

26. Μισθοδοτικές καταστάσεις των πάσης φύσεως 
αποδοχών όλου του προσωπικού του ιδρύματος. 

27. Χρηματικά εντάλματα πληρωμής και προπληρω¬ 

μής. 

28. Την αναγνώριση και έγκριση δαπανών μέχρι του πο¬ 
σού των διακοσίων χιλιάδων (200.000) δραχμών. 

29. Την έγκριση μελετών, επισκευή και συντήρηση κτι¬ 
ρίων και ανάθεση εκτέλεσης οποιοσδήποτε έργου, προϋ¬ 
πολογισμού δαπάνης μέχρι του ποσού των διακοσίων χι¬ 
λιάδων (200.000) δραχμών». 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 
-♦- 

Αριθ. 516803 (8) 

Έγκριση ανάθεσης έργου σε εκατόν ογδόντα έξι (186) κα¬ 
θηγητές και βοηθούς καθηγητών από τις Σχολές Ξενα¬ 
γών του ΕΟΤ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΤΟΥΡΙΣΜΟΥ 

1. Έχοντας υπόψη: 

α) Το Ν. 1624/51 «Περί ΕΟΤ», όπως τροποποιημένος 
ισχύει σήμερα. 

β) Το Ν. 201 /74 «Περί τροποποιήσεως και συμπληρώ- 
σεως της περί ΕΟΤ Νομοθεσίας». 

γ) Το Ν. 2160 (ΦΕΚ 118/19.7.93) «Ρυθμίσεις για τον 
Τουρισμό και άλλες διατάξεις». 

δ) Το άρθρο 15 «Συμβάσεις μίσθωσης έργου» του Ν. 
1735/87. 

ε) Την υπ’ αριθμ. πρωτ. 2044500/4929/0022/29.7.93 
κοινή απόφαση Υπουργών Εθνικής Οικονομίας και Οικο¬ 
νομικών «Καθορισμός αμοιβών διδακτικού προσωπικού 
των Σχολών Ξεναγών ΕΟΤ στην Αθήνα, Θεσσαλονίκη, 
Κρήτη και Β.Α. Αιγαίο». 

στ) Τις διατάξεις του ΠΥΣ αρ. 211/1993 «Αναστολή χων 
διορισμών και των προσλήψεων στο Δημόσιο Τομέα έως 
την 31 Ιουνίου 1994» (ΦΕΚ 219/Α/31.12.1993). 

ζ) Το Π.Δ. 10/94 (ΦΕΚ 5/Α/31.1.94) «Καθορισμός 
Εποπτείας του Υπουργού Τουρισμού στον Ε.Ο.Τ.». 

η) Την πρόταση του Υπουργού Τουρισμοϋ για αναθέσεις 
έργου σε καθηγητές και βοηθούς και προσλήψεις διοικη¬ 
τικού προσωπικού με σύμβαση ορισμένου χρόνου από τις 
Σχολές Ξεναγών του ΕΟΤ (έγγραφο, αριθμ. 1656/93). 

θ) Τις διατάξεις του Κανονισμού Λειτουργίας των Σχο¬ 
λών Ξεναγών του ΕΟΤ και του άρθρου 15 του Ν. 1735/87 
καθώς και τις διατάξεις του Ν. 2190/1994. 

ι) Τις ανάγκες των Σχολών Ξεναγών του ΕΟΤ σε εκπαι¬ 
δευτικό και διοικητικό προσωπικό. 

ια) Την υπ’ αριθ. 33361/90 απόφαση για μεταβίβαση 
αρμοδιοτήτων στους Γεν. Γραμματείς, αποφασίζουμε: 

2. Εγκρίνουμε την, κατ’ εξαίρεση του μέτρου της ανα¬ 
στολής των διορισμών, ανάθεση έργου από τον ΕΟΤ σε 
εκατόν ογδόντα έξι (186) καθηγητές και βοηθούς καθηγη¬ 
τών, για χρονικό διάστημα από δύο (2) μήνες έως δυόμιση 
(21/2) χρόνια, σύμφωνα με τον Κανονισμό Λειτουργίας των 
Σχολών Ξεναγών του ΕΟΤ Γ ενικής Εκπαίδευσης και τις 
διατάξεις του άρθρου 15 του Ν. 1735/87 για την κάλυψη 
αναγκών των εκπαιδευτικών προγραμμάτων των Σχολών 
Ξεναγών Αθηνών, θεσ/νίκης, Κρήτης Β.Α. Αιγαίου, Ρόδου 
και Κέρκυρας. 

3. Οι δαπάνες που θα προκληθούν από τις αμοιβές των 
παραπάνω θα ανέλθουν στο ποσό των τριάντα εκατομμυ¬ 
ρίων εξακοσίων εβδομήκοντα δύο χιλιάδων (30.672.000 
δρχ.) και θα βαρύνουν τους προϋπολογισμούς των Σχολών 
Ξεναγών, έτους 1994. Οι αμοιβές των καθηγητών καθορί¬ 
ζονται με την υπ’ αριθμ. 2044500/4929/0022/29.7.93 
κοινή απόφαση Υπουργών Εθνικής Οικονομίας και Οικο¬ 
νομικών. 


4. Τα προσόντα που απαιτούνται προβλέπονται στο άρ¬ 
θρο 8 του Κανονισμού Λειτουργίας τω ν Σχολών με τον τί¬ 
τλο «Διδακτικό Προσωπικό». Ανάλογα με τις ώρες διδα¬ 
σκαλίας κάθε μαθήματος ο χρόνος των συμβάσεων θα κυ¬ 
μαίνεται από 2 μήνες έως 21/2 χρόνια. Το έργο του παρα¬ 
πάνω διδακτικού προσωπικού είναι η διδασκαλία 28 μαθη¬ 
μάτων, διαφόρων ειδικοτήτων, η διενέργεια εξετάσεων 
και η αξιολόγηση των σπουδαστών. Το έργο αυτό αφορά 
εργασίες που δεν ανάγονται στον κύκλο καθηκόντων των 
υπαλλήλων του οικείου φορέα. 

5. Το διδακτικό προσωπικό εισπράττει την αμοιβή με 
βάση δελτίο παροχής υπηρεσιών θεωρημένο από την οι¬ 
κεία οικονομική εφορία. Σύμφωνα με τις ανάγκες του εκ¬ 
παιδευτικού προγράμματος έχουν καθοριστεί (ως συνημ¬ 
μένα) τρεις τύποι συμβάσεων, στις οποίες ρητά αναφέρο- 
νται: 

α) ότι δεν υπάρχει υποχρέωση για ασφάλιση του διδακτι¬ 
κού προσωπικού σε φορέα κύριας ή επικουρικής ασφάλι¬ 
σης. 

β) η εκτέλεση του έργου δεν συνδέεται με το ωράριο 
εργασίας της υπηρεσίας. 

γ) η απασχόληση του διδακτικού προσωπικού σε έργα ή 
καθήκοντα άσχετα με εκείνα που τους έχουν ανατεθεί ή 
είναι ξένα με της ειδικότητάς τους, απαγορεύονται. 

δ) ότι δεν δικαιούνται επιδόματα εορτών Χριστουγέννων 
και Πάσχα, καθώς και άδεια και επίδομα αδείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 1994 

Με εντολή Υπουργών 

Οι Γ ενικοί Γ ραμματείς 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Ε.Ο.Τ. 

ΒΑΣ. ΤΣΙΛΙΚΑΣ ΕΥΑΓ. ΓΙΑΝΝΑΚΟΥΛΙΑΣ 

- ♦- 

Αριθ. ΥΠΠΟ/ΚΑΤΕΧΝ/Δ/30591 (9) 

Αρση άδειας ίδρυσης και λειτουργίας της Μουσικής Σχο¬ 
λής «ΘΟΡΙΚΟΝ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ./γμα 941/77 «Περί Οργανισμού του Υπουρ¬ 
γείου Πολιτισμού και Επιστημών». 

3. Το Β.Δ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Την αριθμ. ΥΠΠΟ/ΓΝΟΣ/49095/30.10.91 απόφαση 
«μεταβίβαση αρμοδιοτήτων Υπουργού και δικαιώματος 
υπογραφής «με Εντολή Υπουργού στους Γ εν. Γ ραμματείς, 
Γ εν. Δ/ντές και Προϊσταμένους των Δ/νσεων Τ μημάτων 
και Γραφείων της Κ.Υ. του ΥΠΠΟ (ΦΕΚ 987/τ.Β7 
28.11.1991). 

6. Την αριθμ. ΚΑΤΕΧΝ/Δ/22868/1634/5.7.91 από¬ 
φασή μας, «χορήγηση άδειας ίδρυσης και λειτουργίας 

Μουσικής Σχολής, στην Ομόρρυθμη Εταιρεία «Ε. Κουβα- 
ρυτάκης & ΣΙΑ Ο.Ε.» (ΦΕΚ 538/Β/18.7.91). 

7. Την από 23.6.94 αίτηση, με τα συνημμένα δικαιολο- 
γητικά, αποφασίζουμε: 

Αίρουμε την άδεια ίδρυσης και λειτουργίας της Μουσι¬ 
κής Σχολής «ΘΟΡΙΚΟΝ» από το σχολικό έτος 1994-95. 

Από τις διατάξεις αυτής της απόφασης, δεν προκαλείται 
δαπάνη, σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 1994 
Με εντολή Υπουργού 
. Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΚΑΤΕΧΝ/Δ/23101 (10) 

Χορήγηση άδειας ίδρυσης και λειτουργίας Ωδείου, στη 
Δήμητρα Ραζή. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ./γμα 941/77 «Περί Οργανισμού του Υπουρ¬ 
γείου Πολιτισμού και Επιστημών». 

3. Το Β.Δ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Το άρθρο 29 του Ν. 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τ μήματος Κρουστών, ΥΠΠΟ/ 
ΓΝΟΣ/33992/31.8.87 «Προϋποθέσεις Τμήματος Κλασι¬ 
κής Κιθάρας» (ΦΕΚ 500/Β/87), ΥΠΠΟ/ΓΝΟΣ/33991/ 
23.10.87 «Προϋποθέσεις λειτουργίας Τμήματος Κλαβι- 
κύμβαλου (τσέμπαλο), (ΦΕΚ 609/Β/87). 

8. Την αριθμ. ΥΠΠΟ/ΓΝΟΣ/49095/30.10.91 απόφαση 
«μεταβίβαση αρμοδιοτήτων Υπουργού και δικαιώματος 
υπογραφής «με Εντολή Υπουργού στους Γεν. Γραμματείς, 
Γεν. Δ/ντές και Προϊσταμένους των Δ/νσεων Τμημάτων 
και Γραφείων της Κ.Υ. του ΥΠΠΟ (ΦΕΚ 987/τ.Β7 
28.11.1991). 

9. Το από 22.6.94 πρακτικό αυτοψίας της Επιτροπής 
Ελέγχου Κτιρίων, Σχολών Χορού και Μουσικής, της 1ης 
Εφορείας Βυζαντινών Αρχαιοτήτων. 

10. Την από 23.5.1994 αίτηση της Δήμητρας Ραζή, με 
τα συνημμένα δικαιολογητικά, αποφασίζουμε: 

1. Χορηγούμε στη Δήμητρα Ραζή, άδεια ίδρυσης και λει¬ 
τουργίας Ωδείου, που θα στεγαστεί στο κτίριο, επί της 
οδού Μαραθωνομάχων 34, στη Δροσιά Ν. Αττικής, και θα 
έχει επωνυμία ΩΔΕΙΟ «ΡΑΖΗ». 

2. Το Ωδείο θα λειτουργήσει τις εξής Σχολές και Τμή¬ 
ματα: 


Α. Σχολή Ανωτέρω θεωρητικών Μαθημάτων και Συνθέ- 
σεως, με τμήματα: 

1. Ωδικής, 2. Αρμονίας, 3. Ενοργάνωσης, 4. Αντίστιξης, 
5. Αγωγής. 

Β. Σχολή Ενοργάνου Μουσικής, με τμήματα: 

1. Πληκτών, 2. Εγχόρδων, 3. Πνευστών. 

Γ. Σχολή Μονωδίας, με τμήματα Μονωδίας. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δεκαπέντε (15) σπουδα¬ 
στών. 

4. Η άδεια ισχύει από το σχολικό έτος 1994-95. 

5. Η αριθμ. ΚΑΤΕΧΝ/Δ/8364/10.2.89 απόφασή μας, 
«χορήγησ άδειας ίδρυσης και λειτουργίας Μουσικής Σχο¬ 
λής στη Δημήτρα Ραζή» (ΦΕΚ 145/Β/21.2.89), παύει να 
ισχύει από την έναρξη ισχύος της παρούσης. 

Από τις διατάξεις αυτής της απόφασης, δεν προκαλείται 
δαπάνη, σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 1994 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 317 ( 11 ) 

Ανασυγκρότηση Επιτροπής επανεξέ τασης αναπήρων 

αγωνιστών Εθνικής Αντίστασης και Εμφυλίων συ¬ 
γκρούσεων. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη τις διατάξεις: 

1. Του Ν. 1622/1986 (ΦΕΚ Α' 92/14.7.86) Τοπική Αυ¬ 
τοδιοίκηση - Περιφερειακή Ανάπτυξη - Δημοκρατικός 
Προγραμματισμός. 

2. Του Π.Δ. 51/24.2.87 (ΦΕΚ Α' 26/6.3.87) καθορι¬ 
σμός των Περιφερειών της χώρας για το σχεδιασμό, προ¬ 
γραμματισμό και συντονισμό της Περιφερειακής Ανάπτυ¬ 
ξης. 

3. Την αριθμ. οικ. 2080408/1587/9.12.91 απόφαση 
των Υπουργών Οικονομικών και Υγείας, Πρόνοιας και Κοι¬ 
νωνικών Ασφαλίσεων «Επιτροπές Επανεξέτασης αναπή¬ 
ρων αγωνιστών Εθνικής Αντίστασης και Εμφυλίων Συ¬ 
γκρούσεων» όπως τροποποιήθηκε με την αριθμ. οικ. 
2007101/64/0092/29.1.1992 όμοια. 

4. Τις διατάξεις του άρθρου 6 του Ν. 1976/1991 «Αντι¬ 
κατάσταση και συμπλήρωση διατάξεων της συνταξιοδοτι- 
κής νομοθεσίας, μεταρρύθμιση του συνταξιοδοτικού κα¬ 
θεστώτος των αγωνιστών Εθνικής Αντίστασης και άλλες 
διατάξεις» (ΦΕΚ Α' 184). 

5. Το αριθμ. 2010851/0004/2.3.94 έγγραφο Υπ. Οικο¬ 
νομικών, Γ ενικό Λογιστήριο του Κράτους. 

6. Το αριθμ. 3 εγκ. 1/10.1.94 έγγραφο Νομ. Λέσβου 
σχετικά με τη λήξη θητείας μελών συλλογικών οργάνων, 
αποφασίζουμε: 

Ανασυγκροτούμε τη συσταθείσα στην Περιφέρεια Βο¬ 
ρείου Αιγαίου με έδρα τη Μυτιλήνη τριμελή Ειδική Υγειο¬ 
νομική Επιτροπή ως ακολούθως: 

1) Σιδερη Ευστράτιο του Παναγιώτου, Δ/ντή Πνευμονο- 
λογικής Κλινικής, ως Πρόεδρο, με αναπληρωτή τον Κορ- 

δώνη Χρήστο του Γεωργίου Δ/ντή Β' Παθολογικού Τρήμα¬ 
τος. 

2) Κυρίτση Δημήτριο του Αθανασίου, Επιμελτή Α' Ορθο¬ 
πεδικού Τμήματος, ως τακτικό μέλος με αναπληρωτή τον 
Γεωργαντέλλη Δημήτριο του Ευστρατίου, ορθοπεδικό, 
Επιμελητή Β'. 

3) Αξιώτης Ευθύμιος του Ευστρατίου, Επιμελητή Β', Β' 
Χειρουργικού Τμήματος, ομοίως ως τακτικό μέλος, με 
αναπληρωτή τον Καλδη Ιωάννη χειρούργο, Επιμελητή Β'. 

4) Γραμματέα της Επιτροπής ορίζουμε τον Πέτρο Ανα- 
γνωστάκη Κλάδου ΠΕ Δημοσιονομικών του Γ εν. Λογ. του 
Κράτους, που υπηρετεί στην Υ.Ε.Ε. Νομαρχίας Λέσβου με 
βαθμό Α' με αναπληρωτή την Χριστίνα Ψώμου, Γ ραμματέα 
Α' του Κλάδου ΔΕ - Δημοσιονομικών της αυτής υπηρε¬ 
σίας. 

Έργο της παραπάνω Επιτροπής είναι η έκδοση αιτιολο¬ 
γημένης γνωμάτευσης για το ποσοστό μειώσεως της ικα¬ 
νότητας για εργασία, το είδος του τραύματος ή του νοσή¬ 
ματος και τη σχέση του παθήματος με το παρέχον δικαί¬ 
ωμα συντάξεως γεγονός των αναπήρων: 

α. Αγωνιστών Εθνικής Αντίστασης (Ν. 1543/89). 

β. Εμφυλίων συγκρούσεων (Ν. 1863/1989). 

γ. Δικτατορικής περιόδου (άρθρα 31 Ν. 1543/1985 και 
16 Ν. 1813/1988). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 22 Ιουνίου 1994 

Ο Γενικός Γραμματέας 
ΑΘΑΝΑΣΙΟΣ ΓΙΑΚΑΛΗΣ 

- +- 

Αριθ. 7722 (12) 

Τ ροποποίηση της συστατικής πράξης Σχολικής Επιτροπής 
Δημοτικού Σχολείου και Νηπιαγωγείου κοινότητας Νιά- 
των Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1) Τις διατάξεις του άρθρου 5 του Ν. 1894/90 «Γία την 
Ακαδημία Αθηνών και άλλες εκπαιδευτικές διατάξεις» 
όπως τροποποιήθηκαν και συμπληρώθηκαν με τις διατά¬ 
ξεις του άρθρου 31 του Ν. 2009/92. 

2) Τις διατάξεις του άρθρου 187 του Δημοτικού και Κοι¬ 
νοτικού Κώδικα (Π.Δ. 323/89) όπως τροποποιήθηκαν με 
το άρθρο 11 του Ν. 2130/93. 

3) Τις διατάξεις του άρθρου 27 του Ν. 2081/92 με τις 
οποίες προστέθηκε νέο άρθρο 29Α στο Ν. 1558/85 «Κυ¬ 
βέρνηση και Κυβερνητικά Όργανα». 

4) Τις διατάξεις της παρ. 8 του άρθρου 8 του Ν. 
2158/93 «Εκσυγχρονισμός του ιδρύματος Κρατικών Υπο¬ 
τροφιών (Ι.Κ.Υ.) και άλλες διατάξεις». 

5) Την 22/1994 απόφαση του Κοινοτικού Συμβουλίου 
Νιάτων. 

6) Την αριθ. 19283/2.12.1993 απόφαση εξουσιοδότη¬ 
σης για υπογραφή των αποφάσεων και των λοιπών πρά¬ 
ξεων με εντολή Νομάρχη, αποφασίζουμε: 

Τροποποιούμε την 6618/30.5.90 απόφασή μας που 
δημοσιεύθηκε στο 380/25.6.90 ΦΕΚ τεύχος Β ως προς 
την παράγραφο 3 ως εξής: 

Το Νομικό Πρόσωπο διοικείται από 7μελές Δ.Σ. αποτε- 
λούμενο από: 


α) Τον εκάστοτε Πρόεδρο της Κοινότητας με το νόμιμο 
αναπληρωτή του. 

β) Δύο Κοινοτικούς Συμβούλους με τους αναπληρωτές 
τους οριζόμενους από το Κ.Σ. 

γ) Τους Δ/ντές του Δημ. Σχολείου και του Νηπιαγωγείου 
με τους αναπληρωτές τους. , 

δ) Δύο εκπροσώπους του Συλλόγου Γονέων και Κηδε¬ 
μόνων με τους αναπληρωτές τους οριζόμενους από το 
Σύλλογο. 

Ως Πρόεδρος του Νομικού Προσώπου της Σχολικής 
Επιτροπής ορίζεται ο αρχαιότερος Δ/ντής των ανωτέρω 
Σχολείων. 

Κατά τα λοιπά ισχύει η 6618/30.5.90 απόφασή μας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της κοινότητας ή 
του Νομικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 29 Ιουνίου 1994 

Με εντολή Νομάρχη 
Ο Διευθυντής 
ΗΛΙΑΣ ΜΑΝΔΑΛΑΣ 

-♦- 

Αριθ. 8047 (13) 

Έγκριση της τροποποίησης του Οργανισμού Εσωτερικής 
Υπηρεσίας του Δήμου Άμφισσας Ν. Φωκίδας. 

Ο ΝΟΜΑΡΧΗΣ ΦΩΚΙΔΑΣ 

Έχοντας υπόψη: 

1. Τιζ διατάξεις των άρθρων: 

α) 12 του Ν. 1188/1991 «περί κυρώσεως του κώδικος 
περί καταστάσεως προσωπικού Οργανισμών Τοπ. Αυτο¬ 
διοίκησης» και 164 του Π.Δ. 323/89. 

2. Την 2 από 30.6.94 σύμφωνη γνωμοδότηση του Υπη¬ 
ρεσιακού Συμβουλίου του άρθρου 14 του Ν. 1586/86. 

3. Την 5/55/94 απόφαση του Δημοτικού Συμβουλίου 
Δήμου Άμφισσας για την τροποποίηση του Οργανισμού 
Εσωτερικής Υπηρεσίας αυτής. 

4. Όλα τα στοιχεία του φακέλλου, αποφασίζουμε: 

1. Εγκρίνουμε την 5/55/94 απόφαση του Δημοτικού 
Συμβουλίου του Δήμου Άμφισσας για την τροποποίηση 
του Οργανισμού Εσωτερικής Υπηρεσίας του Δήμου Άμ¬ 
φισσας που έχει ως εξής: 

Οι Προϊστάμενοι των Οργανικών μονάδων του Δήμου να 
ορίζονται σύμφωνα με τις διατάξεις του άρθρου 36 του Ν. 
2190/94 και να προέρχονται: 

Α. Του Τμήματος Διοικητικών και Οικονομικών Υπηρε¬ 
σιών από τον κλάδο ΠΕΙ Δ/κού και εφόσον δεν μπάρχει 
υπάλληλος του κλάδου αυτού από τον κλάδο ΔΕΙ Διοικη¬ 
τικού και 

Β. Του Τμήματος Τεχνικών Υπηρεσιών από τον κλάδο 
ΠΕ3 Πολιτικών Μηχανικών ή ΠΕ4 Αρχιτεκτόνων Μηχανι¬ 
κών ή ΠΕ5 Μηχανολόγων Μηχανικών και εφόσον δεν 
υπάρχει υπάλληλος του κλάδου αυτού από τον κλάδο ΤΕ3 
Τεχνολόγων Πολιτικών Μηχανικών, ή ΤΕ4 Τεχνολόγων 
Μηχανολόγων ή Ηλεκτρολόγων Μηχανικών και εφόσον 
δεν υπάρχει υπάλληλος του κλάδου αυτού από τον κλάδο 
ΔΕ5 Δομικών Έργων με Α' βαθμό. 

Με την ανωτέρω, δεν προκαλείται δαπάνη εις βάρος 
του προϋπολογισμού του Δήμου Άμφισσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αμφισσα, 1 Ιουλίου 1994 
Ο Νομάρχης 

ΑΝΑΣΤ. ΓΑΡΥΦΑΛΛΙΔΗΣ 
-♦- 

Αριθ. 18512/δις (14) 

Χορήγηση άδειας κυκλοφορίας νέας μορφής (κόκκοι) του 
κτηνιατρικού φαρμακευτικού προϊόντος ΤΑϋΑΜΟΧ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Με την 18512/15.6.94 απόφαση του ΕΟΦ χορηγή¬ 
θηκε, βάσει των διατάξεων του άρθρ. 5 της κοινής υπουρ¬ 
γικής απόφασης 378812/92, άδεια κυκλοφορίας νέας 
μορφής (κόκκοι) στο κτηνιατρικό φαρμακευτικό προϊόν: 
ΤΑϋΑΜΟΧ. 

Δικαιούχου ΤΑϋ ΥΥΕΒΚ ΟΜΒΗ ΘΕΒΜΑΝΥ. 

Υπευθύνου κυκλοφορίας Ν/ΕΤΕΒΙΝ ΑΒΕΕ. 

Μορφή: Κόκκοι. 

Αθήνα, 15 Ιουνίου 1994 
Ο Πρόεδρος 
ΓΕΡ. ΚΑΒΒΑΔΙΑΣ 

-♦- 

Αριθ. 30416/93(δις) (15) 

Χορήγηση άδειας κυκλοφορίας του φαρμακευτικού ιδιο¬ 
σκευάσματος 0ΜΝΙ50ΑΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Με την 30416/93/14.6.94 απόφαση του ΕΟΦ χορηγή¬ 
θηκε, βάσει των διατάξεων του άρθρ. 3 παρ. 1 της κοινής 
υπουργικής απόφασης Α6/9392/91, άδεια κυκλοφορίας 
στο φαρμακευτικό ιδιοσκεύασμα 0ΜΝΙ30ΑΝ. 

Μορφή: Ενέσιμο διάλυμα 0,5 ΓΠΓηοΙ/ηπΙ (287 Γης/ηιΙ). 
Δικαιούχου: ΝΥΟΟΜΕϋ Α.3. ΝΟΒΪΛ/ΑΥ. 

Υπευθύνου κυκλοφορίας: ΝΥΟΟΜΕϋ ΗΕΙ_1_Α5 3Α. 

Αθήνα, 14 Ιουνίου 1994 
Ο Πρόεδρος 
ΓΕΡ. ΚΑΒΒΑΔΙΑΣ 

-4- 

Αριθ. 18374/δις (16) 

Χορήγηση άδειας κυκλοφορίας του φαρμακευτικού ιδιο¬ 
σκευάσματος ΒΕϋΟΤΒΙΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Με την 18374/14.6.94 απόφαση του ΕΟΦ χορηγήθηκε 
βάσει των διατάξεων του άρθρ. 3 της παρ. 1 της κοινής 
υπουργικής απόφασης Α6/9392/91, άδεια κυκλοφορίας 
στο φαρμακευτικό ιδιοσκεύασμα ΒΕϋΟΤΒΙΝ. 

Μορφή: Δισκία επικαλυμμένα με υμένιο 150 γπ 9/ΤΑΒ. 
Δικαιούχου: ΟΟΙΙΡ Ο.Ε. ΚΟΥΠΑΡΟΥΣΟΣ Α. & ΣΙΑ. 
Υπευθύνου κυκλοφορίας: ΟΟϋΡ Ο.Ε. ΚΟΥΠΑΡΟΥΣΟΣ 
Α. & ΣΙΑ. 

Αθήνα, 14 Ιουνίου 1994 
Ο Πρόεδρος 
ΓΕΡ. ΚΑΒΒΑΔΙΑΣ 


Αριθ. 17505/δις (17) 

Χορήγηση άδειας κυκλοφορίας του φαρμακευτικού ιδιο¬ 
σκευάσματος ρυυγιοζΥΜΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 17505/16.6.94 απόφαση του ΕΟΦ χορηγή¬ 
θηκε, βάσει των διατάξεων του άρθρ. 3 της παρ. 1 της κοι¬ 
νής υπουργικής απόφασης Α6/9392/91, άδεια κυκλοφο¬ 
ρίας στο φαρμακευτικό ιδιοσκεύασμα ΡΙΙΙ.ΜΟΖΥΜΕ. 

Μορφή: Διάλυμα για εισπνοή 2.500 υ (2.5 γπ9)/2.5ιπΙ. 

Δικαιούχου: Ρ. ΗΟΡΡΜΑΝ ΙΑ ΒΟΟΗΕ Α.Ο. 5)Λ/ΙΤΖΕΒ- 
1_ΑΝϋ. 

Υπεύθυνου κυκλοφορίας: ΒΟΟΗΕ ΗΕΙ_ΙΑ3 Α.Ε. 

Αθήνα, 16 Ιουνίου 1994 

Ο Πρόεδρος 
ΓΕΡ. ΚΑΒΒΑΔΙΑΣ 

- ♦— - 

Αριθ. 17149/δις (18) 

Χορήγηση άδειας κυκλοφορίας του φαρμακευτικού ιδιο¬ 
σκευάσματος ΟΕΒΜΑΤΟΡ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 17149/3.6.94 απόφαση του ΕΟΦ χορηγήθηκε, 
βάσει των διατάξεων του άρ&ρ 3 της παρ. 1 της κοινής 
υπουργικής απόφασης Α6/9392/91, άδεια κυκλοφορίας 
στο φαρμακευτικό ιδιοσκεύασμα ΟΕΒΜΑΤΟΡ. 

Μορφή: Λιπαρή αλοιφή εξωτερικής χρήσης 0.25%. 

Δικαιούχου: ΗΟΕΟΗ5Τ Α.Ο. ΟΕΒΜΑΝΥ. 

Υπεύθυνου κυκλοφορίας: ΗΟΕΟΗ5Τ ΕΛΛΑΣ ΑΒΕΕ 

Αθήνα, 3 Ιουνίου 1994 

Ο Πρόεδρος 
ΓΕΡ. ΚΑΒΒΑΔΙΑΣ 

-♦- 

Αριθ. 29701/93/δις (19) 

Χορήγηση άδειας κυκλοφορίας του φαρμακευτικού 
σκευάσματος ΝΑΒΡΟΧΕΝ/ΝΑΡΡ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις 29701/93, 29498/93/15.6.94 αποφάσεις του 
ΕΟΦ χορηγήθηκε, βάσει των διατάξεων του άρθρ. 3 της 
παρ. 1 της κοινής υπουργικής απόφασης Α6/9392/91, 
άδεια κυκλοφορίας στο φαρμακευτικό ιδιοσκεύασμα 
ΝΑΒΡΟΧΕΝ/ΝΑΡΡ. 

Μορφή: Δισκία ελεγχόμενης αποδέσμευσης 375γπ9/ 
ΤΑΒ, 500ΓΠ9/ΤΑΒ. 

Δικαιούχου: ΝΑΡΡ ΙΑΒΟΒΑΤΟΒΙΕ3 ΙΤϋ ΑΓΓΛΙΑ. 

Υπεύθυνου κυκλοφορίας: ΝΑΡΡ ΙΑΒΟΒΑΤΟΒΙΕ3 ΠΌ 
ΑΓΓΛΙΑ. 

Αθήνα, 15 Ιουνίου 1994 

Ο Πρόεδρος 
ΓΕΡ. ΚΑΒΒΑΔΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



